**Merila za ocenjevanje govornega nastopa, 5. Razred - OŠ Frana Roša, aktiv 4. in 5. razreda**

|  |  |  |  |  |  |
| --- | --- | --- | --- | --- | --- |
|  | **ODLIČNO** | **PRAV DOBRO** | **DOBRO** | **ZADOSTNO** | **NEZADOSTNO** |
| RAZVIJANJE  TEME | Učenec v celoti upošteva besedilno vrsto.  Pripovedovanje je jasno, zanimivo, naravno in jezikovno pravilno –  knjižno. | Učenec v celoti upošteva besedilno vrsto. Pripovedovanje je tekoče, razločno, z vmesnimi  pogovornimi izrazi | Učenec upošteva besedilno vrsto. Govorni nastop je nesistematičen in neprepričljiv. | Učenec značilnosti besedilne vrste ne upošteva v celoti. Govorni nastop je nepovezan in neprepričljiv. | Učenec ne upošteva značilnosti besedilne vrste. Nastop je nepripravljen. Teme ne pozna in jo napačno interpretira. |
| ZGRADBA BESEDILA | Zajema vse bistvene podatke, ki so potrebni za razumljivo pripoved, nepomembne podrobnosti izpusti. | Zajema vse bistvene podatke, ki so potrebni za razumljivo pripoved, podrobnosti izpusti. | Pripoveduje tudi nebistvene podrobnosti. | Pripoveduje tudi nebistvene podrobnosti, kakšen bistven podatek pa izpusti. | Ne loči med bistvenimi in nebistvenimi podatki. Pripoveduje nepovezano in nelogično. |
| SLOG IN JEZIK | Izražanje je vsebinsko bogato, izvirno,  ustvarjalno, povezano. | Izražanje je vsebinsko skromnejše, a zanimivo podano. | V govor vpleta pokrajinsko in pogovorno govorico.  Občasno ponavlja besede in začetke povedi. | Povedi so skromno oblikovane, učenec dogodke le našteva. Jezikovna sredstva so  neprimerna (ponavljanja) knjižni jezik se meša s pogovornim. | Dogodke našteva nepovezano. Besedišče je skromno. Povedi so kratke in se ponavljajo. Uporablja pogovorne in narečne besede. |
| IZVEDBA NASTOPA | Učenec v celoti upošteva elemente govornega nastopa, tudi nebesedno  komunikacijo. Nastop je dobro pripravljen, samozavesten, prepričljiv.  Natančno upošteva časovno omejitev . | V glavnem upošteva elemente govornega nastopa, ki je dobro  pripravljen. Učinek na poslušalca je dober. Osnutek ima le za oporo.  Upošteva časovno omejitev. | Podajanje je nepovezano s premori in mašili. Večkrat si pomaga z osnutkom. Ne upošteva dogovorjenega časa. | Nastop je prekinjen s premori in mašili. Za nadaljevanje potrebuje pomoč učitelja.  Ponavlja besede in začetke povedi. Ne upošteva dogovorjenega časa. | Ne upošteva elementov in navodil za govorni nastop.  Nebesedne govorice ni, govor je tih in negotov, prepočasen ali prehiter. Bere z osnutka ali ponavlja za učiteljem.  Govornega nastopa ne izvede. |
| POZNAVANJE PREBRANEGA,  DOGOVORJENI ZAPIS (za domače branje) | V celoti pozna prebrano besedilo, pozna avtorja. Na vprašanja odgovarja samostojno in smiselno. Zapis (za domače banje) vsebuje vse dogovorjene elemente. Zapisano zna smiselno interpretirati in pojasniti. | Pozna prebrano besedilo, pozna avtorja. Na vprašanja odgovarja samostojno in smiselno. Zapis (za domače banje) vsebuje vse dogovorjene elemente. Zapisano zna smiselno interpretirati in pojasniti. | Besedilo pozna pomanjkljivo, potrebuje pomoč pri priklicu. Ustrezno navede avtorja. Na vprašanja odgovarja, občasno potrebuje pomoč. Zapis (za domače banje) je delno ustrezen glede na dogovorjeno. Pri interpretaciji zapisanega ni povsem samostojen. | Pozna le posamezne dele besedila, potrebuje pomoč pri priklicu. Navedba avtorja je neustrezna. Na vprašanja odgovarja napačno ali s pomočjo. Zapis (za domače banje) je delno ustrezen glede na dogovorjeno. Interpretacija zapisanega je manj ali neustrezna. | Ne pozna besedila, na vprašanja odgovarja napačno ali sploh ne. Zapis je neustrezen ali ga ni oddal v ustreznem roku in ga ne interpretira. |